section_heading: USS Enterprise-D
paragraph_text: Godine 2366., Borg je pokrenuo napad na Federaciju i uništio koloniju New Providence. Enterprise je intervenirao, ali je Borg pri tome oteo Picarda nakon čega je asimiliran i preobražen u Borgovog Locutusa (latinska riječ za onog koji progovara). Locutus je sa svojim znanjem o Federaciji pomogao uništenju flote od 39 brodova u sustavu Wolf 359. Tim s Enterprisea se ubacio u kocku i oteo Picarda, i pomoću njegove veze s kockom poslali su signal za uništenje kocke. Dr. Crusher je vratila Picardu njegov pravi izgled. Nakon toga je Enterprise poslan na popravke u postaju McKinley, a Picard je otišao posjetiti svoje rodno selo LaBarre prvi put nakon skoro 20 godina. Tamo je odsjeo u svojoj rodnoj kući kod brata Roberta, njegove žene Marie. Svog nećaka Renea je upoznao prvi put. Picard je kratko razmišljao o ideji da napusti Flotu i prihvati mjesto direktora u projektu Atlantida, ali povratak rodnom selu pomogao mu je da shvati kako zapravo pripada Enterpriseu. Godine 2367., umirući kancelar K'Mpec je Picarda proglasio arbitrom za nasljeđe, tako da je Picard protiv svoje volje postao umiješan u klingonsku politiku. K'Mpec je odabrao krajnje neobičan izbor, izabravši Picarda, jer je htio da se nasljednik ne izabere po simpatijama, čime bi se izbjegao građanski rat. Picard je za novog kancelara trebao izabrati Durasa ili Gowrona. Pošto je Worf ubio Durasa, Gowron je postao novi kancelar.<br> Picardovo zapovjedništvo Enterpriseom je 2371. došlo kraju. Dok je Picard bio na Veridianu III pokušavajući spriječiti dr. Toliana Sorana da uništi sustav Veridian, Enterprise se u orbiti sukobio s grabljivicom sestara Duras. Sestre su pomoću Geordijeva vizira otkrile frekvenciju štitova i teško oštetile Enterprise. Enterprise je uništio grabljivicu, ali mu je warp jezgra bila oštećena, tako da se tanjur srušio na planet. Picard je u neksusu pronašao kapetana Kirka, za kojeg se 78 godina mislilo da je mrtav. Njih dvojica su spriječili Sorana u da ostvari svoj opaki plan, ali je pri tome poginuo Kirk.